Lav et referat af nedenstående tekst:

Tekst:
Check-in funktionen på Facebook bliver flittigt brugt, når Fårup Sommerland gæstes. Så flittigt, at hvis man måler på antallet Facebook check-in's, så er Fårup Sommerland det mest besøgte sted i Nordjylland. - Det er glædeligt, at vi havner øverst på listen, målt i Nordjysk sammenhæng. Ikke mindst fordi det er de positive og glade historier, folk gerne deler på Facebook, og i Fårup har vi en ambition om, at være et sted fyldt med glæde, sjov og fællesskab for familier, siger Søren Kragelund, direktør i Fårup Sommerland. Fårup Sommerland er det eneste sted i Nordjylland, der kommer på danskernes top ti over check-ins. Sommerlandet har indtaget en niende plads på danskerne foretrukne indtjekningssteder. Der er 154.252 der har tilkendegivet over for deres venner at de befandt sig i Fårup Sommerland.

Referat:
Fårup Sommerland er det mest besøgte sted i Nordjylland, hvis man måler på antallet af Facebook-indtjekninger, der finder sted.